OKRESNÁ PROKURATÚRA ZVOLEN 
Trhová 7, 960 19 Zvolen 1

Číslo: 2 Pv 344/15/6611	Zvolen 08.03.2016 
EEČ: 2-51-19-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 2, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Zvolen 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorá je trestne stíhaná pre trestný čin:
- Prečin Zanedbanie povinnej výživy podľa § 207 odsek 2, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v období od 06.11.2013 do 08.03.2016 v obci Bzovík, okres XXXXX a na iných miestach kde sa zdržiavala, si neplnila svoju zákonnú  povinnosť určenú rozsudkom Okresného súdu vo Zvolene č. k. XXXXX zo dňa 15.02.2007, právoplatným dňa 03.07.2007 podľa ktorého bola zaviazaná prispievať na výživu svojich detí XXXXX, nar. XXXXX, XXXXX, nar. XXXXX, XXXXX, nar. XXXXX, XXXXX, nar. XXXXX a XXXXX, nar. XXXXX mesačne vo výške 30% zo sumy životného minima na každé nezaopatrené dieťa zvlášť, vždy do 15-teho dňa v mesiaci od právoplatnosti rozsudku k rukám otca XXXXX, nar. XXXXX, bytom XXXXX, pričom v predmetnom období uhradila len sumu 400 € XXXXX a 100 € XXXXX, nebola evidovaná v evidencii uchádzačov o zamestnanie, nepoberala dávky ani príspevky v hmotnej núdzi, od 02.10.2013 do 15.12.2013 bola práceneschopná a poberala nemocenské dávky v celkovej výške 527,60 €, poberala invalidný dôchodok, 
čím jej za obdobie od 06.11.2013  do 08.03.2016 vznikol dlh na výživnom voči XXXXX, nar. 14.06.1972, trvale bytom XXXXX vo výške 2 638,56 € 
a za obdobie od  19.11.2011 do 08.03.2016 voči XXXXX, nar. XXXXX, trvale bytom XXXXX, vo výške 659,64 €,

pričom bola rozsudkom Okresného súdu Zvolen č.k. XXXXX zo dňa 05.11.2013, právoplatným dňa 05.11.2013 uznaná za vinnou z prečinu zanedbania povinnej výživy podľa § 207 odsek 2, odsek 3 písmeno b) Trestný zákona s poukazom na ustanovenie § 138 písmeno b), písmeno j) Trestný zákona, za čo jej bol uložený trest odňatia slobody v trvaní 12 (dvanásť) mesiacov s podmienečným odkladom a určením skúšobnej doby v trvaní 24 (dvadsaťštyri)  mesiacov,   
lebo zanikla trestnosť činu.  
 
Odôvodnenie:
Na Okresnom riaditeľstve Policajného zboru, Odbore kriminálnej polície PZ Zvolen bolo pod ČVS:ORP-XXXXX dňa 30.06.2015 podľa § 199 odsek 1 Trestného poriadku začaté trestné stíhanie vo veci prečinu zanedbania povinnej výživy podľa § 207 odsek 2, odsek 3 písmeno c) Trestného zákona. Dňa 01.11.2015 bolo podľa § 206 odsek 1 Trestného poriadku vznesené obvinenie XXXXX pre prečin zanedbania povinnej výživy podľa § 207 odsek 2, odsek 3 písmeno c) Trestného zákona, s poukazom na § 138 písmeno b), písmeno j) Trestného zákona na tom skutkovom základe, že v období od 06.11.2013 do 08.03.2016 v obci Bzovík, okres XXXXX a na iných miestach kde sa zdržiavala, si neplnila svoju zákonnú povinnosť určenú rozsudkom Okresného súdu vo Zvolene č. k. XXXXX zo dňa 15.02.2007, právoplatným dňa 03.07.2007 podľa ktorého bola zaviazaná prispievať na výživu svojich detí XXXXX, nar. XXXXX, XXXXX, nar. XXXXX, XXXXX, nar. XXXXX, XXXXX, nar. XXXXX a XXXXX, nar. XXXXX mesačne vo výške 30% zo sumy životného minima na každé nezaopatrené dieťa zvlášť, vždy do 15-teho dňa v mesiaci od právoplatnosti rozsudku k rukám otca XXXXX, nar. XXXXX, bytom XXXXX, pričom v predmetnom období uhradila len sumu 400 € XXXXX a 100 € XXXXX, nebola evidovaná v evidencii uchádzačov o zamestnanie, nepoberala dávky ani príspevky v hmotnej núdzi, od 02.10.2013 do 15.12.2013 bola práceneschopná a poberala nemocenské dávky v celkovej výške 527,60 €, poberala invalidný dôchodok, 
čím jej za obdobie od 06.11.2013  do 08.03.2016 vznikol dlh na výživnom voči XXXXX, nar. XXXXX, trvale bytom XXXXX vo výške 2 638,56 € 
a za obdobie od  19.11.2011 do 08.03.2016 voči XXXXX, nar. XXXXX, trvale bytom XXXXX, vo výške 659,64 €,
pričom bola rozsudkom Okresného súdu Zvolen č.k. XXXXX zo dňa 05.11.2013, právoplatným dňa 05.11.2013 uznaná vinnou z prečinu zanedbania povinnej výživy podľa § 207 odsek 2, odsek 3 písmeno b) Trestný zákona s poukazom na ustanovenie § 138 písmeno b), písmeno j) Trestný zákona, za čo jej bol uložený trest odňatia slobody v trvaní 12 mesiacov s podmienečným odkladom a určením skúšobnej doby v trvaní 24 mesiacov. 

Po skončení dokazovania vyšetrovateľ PZ predložil na Okresnú prokuratúru Zvolen, na vec vzťahujúci sa spisový materiál s návrhom na zastavenie trestného stíhania z dôvodu zániku trestnosti činu.

Preskúmaním predloženého spisového materiálu som dospela k záveru, že návrh na takýto postup je dôvodný. V priebehu vyšetrovania, ktoré bolo vykonávané na základe podaného trestného oznámenia, bolo po vznesení obvinenia vykonané dokazovanie v súlade s Trestným poriadkom. Vypočutá bola obvinená, ktorá si je vedomá svojej  vyživovacej  povinnosti voči svojim deťom, výška ktorých bola určená súdom. Poškodený XXXXX opísal rozhodné skutočnosti, uviedol odkedy si povinná vyživovaciu povinnosť voči svojim deťom neplní, ako sa zaujíma, resp. nezaujíma o deti. V postavení svedka poškodeného bola tiež vypočutá plnoletá dcéra obvinenej XXXXX, ktorá sa tiež vyjadrila k podstatným okolnostiam. Vypovedala v akej výške a kedy jej výživné obvinená uhradila a za aké obdobie. V postavení svedka bola vypočutá zástupkyňa Úradu práce sociálnych vecí a rodiny Zvolen JUDr. XXXXX. Poškodení XXXXX a XXXXX uviedli, že obvinená si dodatočne  splnila svoju povinnosť a dlžné výživné v plnej výške uhradila. Svedkyni poškodenej - dcére XXXXX uhradila dňa 01.03.2016 sumu v celkovej výške 659,64 €, prostredníctvom účtu otca obvinenej a jej starého otca XXXXX a tiež XXXXX dňa 01.03.2016 zaslaním sumy v celkovej výške 2 638,56 €. Uvedené skutočnosti sú zrejmé aj z listinných dôkazov, ktoré sa nachádzajú v spisovom materiály.

Deti obvinenej XXXXX, XXXXX, XXXXX, XXXXX a XXXXX netrpia a ani netrpeli núdzou. Poškodení XXXXX a XXXXX uviedla, že obvinená si dodatočne  splnila svoju povinnosť a dlžné výživné v plnej výške obom uhradila. Zabezpečené boli príslušné rozhodnutia a správy na obvinenú.

Trestného činu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. Vyživovacia povinnosť voči maloletému dieťaťu je upravená Zákonom o rodine, pričom výšku vyživovacej povinnosti doposiaľ neurčil svojím rozhodnutím súd. 

Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.

Trestnosť činu zaniká podľa Trestného zákona účinnou ľútosťou pri presne vyšpecifikovaných trestných činoch. Podľa § 86 písmeno a) a písmeno b)Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu a zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitného predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu.

Pretože v priebehu vyšetrovania bolo preukázané, že skutok sa stal, tento je trestným činom a spáchala ho obvinená, do úvahy prichádza zastaviť trestné stíhanie z dôvodu zániku trestnosti, pretože obvinená si svoje vyživovacie povinnosti dodatočne splnila v celom rozsahu. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Radoslava Schwarzová 
prokurátorka